但係喺2020年，蘇格蘭文維基百科潛在嘅問題引起咗大眾嘅關注。reddit上面有篇帖文話，蘇格蘭文維基百科有好多質素好差嘅文章，有接近20,000篇文係由一位美國少年開嘅，但係佢根本唔識蘇格蘭文。佢開文嘅時候會先用美國英文嚟寫，再用線上嘅網站將英文翻譯成蘇格蘭文，令到文章裏面嘅字有好多拼寫錯誤。